CELEX: 62013TN0663
Language: mt
Date: 2013-12-16 00:00:00
Title: Kawża T-663/13 P: Appell ippreżentat fis- 16 ta’ Diċembru 2013 mill-Qorti tal-Awdituri tal-Unjoni Ewropea mis-sentenza mogħtija fis- 17 ta’ Ottubru 2013 mit-Tribunal għas-Servizz Pubbliku fil-Kawża F-69/11, BF vs Il-Qorti tal-Awdituri

22.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 52/39
            
         Appell ippreżentat fis-16 ta’ Diċembru 2013 mill-Qorti tal-Awdituri tal-Unjoni Ewropea mis-sentenza mogħtija fis-17 ta’ Ottubru 2013 mit-Tribunal għas-Servizz Pubbliku fil-Kawża F-69/11, BF vs Il-Qorti tal-Awdituri
   (Kawża T-663/13 P)
   2014/C 52/75
   Lingwa tal-kawża: il-Franċiż
   
      Partijiet
   
   
      Appellanti: Il-Qorti tal-Awdituri tal-Unjoni Ewropea (rappreżentanti: T. Kennedy u J. Vermer, aġenti)
   
      Parti oħra fil-proċedura: BF (Lussemburgu, il-Lussemburgu)
   
      Talbiet tal-appellanti
   
   
               —
            
            
               tannulla s-sentenza tat-Tribunal għas-Servizz Pubbliku fil-Kawża F-69/11;
            
         
               —
            
            
               tilqa’ t-talbiet ippreżentati, mill-Qorti tal-Awdituri, fl-ewwel istanza, jiġifieri tiċħad ir-rikors bħala infondat;
            
         
               —
            
            
               tikkundanna lil BF għall-ispejjeż ta’ din l-istanza u għal dawk ta’ dik quddiem it-Tribunal għas-Servizz Pubbliku.
            
         
      Aggravji u argumenti prinċipali
   
   Insostenn tal-appell tagħha, l-appellanti tinvoka erba’ aggravji.
   
               (1)
            
            
               L-ewwel aggravju bbażat fuq żball ta’ liġi, peress li t-Tribunal għas-Servizz Pubbliku (TSP) interpreta u applika l-Artikolu 6 tad-Deċiżjoni Nru 45-2010, tas-17 ta’ Ġunju 2010, rigward il-proċeduri ta’ selezzjoni tal-kapijiet tal-unità u tad-diretturi b’mod żbaljat.
            
         
               (2)
            
            
               It-tieni aggravju bbażat fuq żnaturament ta’ prova mwettaq mit-TSP meta qies li n-noti attribwiti lill-kandidati mill-Kumitat ta’ Preselezzjoni kienu jikkostitwixxu element ta’ informazzjoni li kellu jinkludi r-rapport ta’ dan tal-aħħar mibgħut lill-Awtorità tal-Ħatra.
            
         
               (3)
            
            
               It-tielet aggravju bbażat fuq żnaturament tal-fatti, peress li t-TSP kiser l-obbligu tiegħu li jeżamina l-fatti li fuqhom jibbaża ruħu sabiex jikkonstata irregolarità fil-proċedura.
            
         
               (4)
            
            
               Ir-raba’ aggravju bbażat fuq nuqqas ta’ motivazzjoni u fuq żball ta’ liġi li jippreġudika l-unità tal-ġurisprudenza sa fejn it-TSP qies li l-irregolarità bbażata fuq l-assenza ta’ motivazzjoni mitluba permezz tal-Artikolu 6(1) tad-Deċiżjoni Nru 45-2010 f’dak li jirrigwarda r-rapport tal-Kumitat ta’ Preselezzjoni hija tali li twassal għall-annullament tad-deċiżjonijiet ikkontestati fl-ewwel istanza.